APSTIPRINĀTS

Iepirkuma komisijas

2024. gada 11. aprīļa sēdē,

protokols Nr. RVPIKSD 2024/9

**IEPIRKUMS**

**“****2024. gada Rīgas vasaras kultūras programmas pasākumu saturiskā izstrāde un realizēšana”**

**Iepirkuma identifikācijas Nr.** **RVPIKSD 2024/9**

**NOLIKUMS**

**Rīga, 2024**

1. VISPĀRĪGA INFORMĀCIJA
   1. **Pasūtītājs:** Rīgas valstspilsētas pašvaldības Izglītības, kultūras un sporta departaments (turpmāk – Departaments vai Pasūtītājs), reģistrācijas Nr. 90011524360, Krišjāņa Valdemāra iela 5, Rīga, LV-1010, tālrunis: 67026816, e-pasts: iksd@riga.lv, Pasūtītāja tīmekļa vietne www.iksd.riga.lv.
   2. **Pasūtītāja pircēja profils** <https://www.eis.gov.lv/EKEIS/Supplier/Organizer/23926> .
   3. **Iepirkuma procedūras veids:** iepirkums „2024. gada Rīgas vasaras kultūras programmas pasākumu saturiskā izstrāde un realizēšana” (turpmāk – Iepirkums) tiek veikts saskaņā ar Publisko iepirkumu likuma 10.panta pirmo daļu par Publisko iepirkumu likuma 2.pielikuma 2.punktā minētajiem pakalpojumiem “Administratīvie, sociālie, izglītības, veselības aprūpes un kultūras pakalpojumi”.
   4. **Iepirkuma identifikācijas numurs:** Nr. RVPIKSD 2024/9.
   5. **Iepirkuma komisija** izveidota ar Departamenta 28.03.2024. rīkojumu Nr. DIKS-24-281-rs.
   6. Iepirkuma rezultātā tiks slēgts pakalpojumu līgums (turpmāk – Līgums) saskaņā ar projektu Nolikuma 4.pielikumā.
   7. **Piedāvājuma izvēles kritērijs** – saimnieciski visizdevīgākais piedāvājums katrā Iepirkuma daļā saskaņā ar Iepirkuma nolikuma 10.6.punktā noteiktajiem kritērijiem.
   8. **Pasūtītāja kontaktpersona:** galvenā eksperte iepirkumu jautājumos – juridiskos jautājumos par Iepirkuma dokumentāciju, piedāvājumu sagatavošanu un iesniegšanu – Inese Liepa, e-pasts: Inese.Liepa@riga.lv; jautājumos par Tehnisko specifikāciju – Ludmila Levite, e-pasts: Ludmila.Levite@riga.lv
2. **INFORMĀCIJA PAR IEPIRKUMA PRIEKŠMETU**
   1. **Iepirkuma priekšmets:** Rīgas valstspilsētas pašvaldības Izglītības, kultūras un sporta departamenta (turpmāk – Departaments) kultūras pasākumu organizēšanas pakalpojumi 2024. gada Rīgas vasaras kultūras programmas īstenošanai.
   2. Iepirkuma priekšmets ir sadalīts šādās daļās:

|  |  |  |
| --- | --- | --- |
| Daļas Nr. | Iepirkuma daļas nosaukums | Daļas paredzamā līgumcena bez PVN, EUR |
|  | Apkaimju svētki Nordeķu parkā:  ***(Iļģuciems, Dzirciems, Imanta)***  24. augusts | 57 851,23 |
|  | Apkaimju svētki Dreiliņkalna parkā:  ***(Pļavnieki, Purvciems, Dreiliņi, Mežciems, Dārzciems)*** 24. augusts | 74 380,16 |
|  | Muzikālo parku programmas:  Vērmanes dārza programma  1. augusts – 29. augusts | 74 380,16 |
|  | Muzikālo parku programmas:  Dzegužkalna parka programma 7. augusts- 28. augusts | 74 380,16 |
|  | Senās uguns nakts pasākums: Daugavgrīvas pludmale  31.augusts | 41 322,31 |
|  | Senās uguns nakts pasākums:  Vecāķu pludmale  31.augusts | 41 322,31 |
|  | KOPĀ | 363 636,33 |

* 1. **Iepirkuma nomenklatūra (CPV):** 79952100-3 “Kultūras pasākumu organizēšanas pakalpojumi”.

1. **LĪGUMA IZPILDES LAIKS, VIETA UN PAREDZAMĀ LĪGUMCENA**
   1. Paredzamais līguma darbības termiņš – Iepirkuma 1.-2.daļās paredzētajiem līgumiem līdz 01.10.2024., Iepirkuma 3-4. daļā paredzētajiem līgumiem līdz 01.10.2024. Iepirkuma 5.-6.daļās paredzētajiem līgumiem līdz 01.10.2024. vai līdz Līgumā noteikto Pušu saistību pilnīgai izpildei.
   2. Līguma izpildes vieta ir Rīgas valstspilsētas pašvaldības administratīvā teritorija.
   3. Iepirkuma paredzamā līgumcena, kas noteikta, ņemot vērā jebkuru izvēles iespēju un jebkurus iepirkuma līguma papildinājumus, ir līdz EUR 363 636,33 bez pievienotās vērtības nodokļa (turpmāk – PVN).
   4. Paredzamā līgumcena ir noteikta saskaņā ar PIL 11.panta otro daļu kā pasūtītāja plānotā kopējā samaksa par iepirkuma līguma izpildi, ko piegādātājs var saņemt no Pasūtītāja. Pasūtītājs, plānojot kopējo samaksu, ņēmis vērā jebkuru izvēles iespēju un jebkurus iepirkuma līguma papildinājumus, visus saistībā ar iepirkuma līgumu maksājamos nodokļus (izņemot PVN). Pasūtītājs Iepirkuma līguma ietvaros nav saistīts ar konkrētu pasūtījuma apjomu un veic pasūtījumus atbilstoši vajadzībai un savām finanšu iespējām.
2. **PIEKĻUVE IEPIRKUMA DOKUMENTIEM, TO IZSNIEGŠANA UN PAPILDU INFORMĀCIJAS SNIEGŠANA**
   1. Pasūtītājs savā pircēja profilā nodrošina brīvu un tiešu elektronisku piekļuvi Iepirkuma nolikumam un visiem papildus nepieciešamajiem dokumentiem, sākot ar Iepirkuma izsludināšanas brīdi.
   2. Ja ieinteresētais pretendents ir laikus pieprasījis papildu informāciju par Iepirkuma nolikumā iekļautajām prasībām, Pasūtītājs to sniedz 5 (piecu) darba dienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām, ievērojot nosacījumu, ka ieinteresētā pretendenta informācijas pieprasījums rakstiski iesniegts Pasūtītāja kontaktpersonai ar norādi: „Informācijas pieprasījums Iepirkumā Nr. RVPIKSD 2024/9”. Par pieprasītās informācijas izsniegšanu drukātā veidā, kas Pasūtītājam jāsniedz 3 (trīs) darba dienu laikā pēc tam, kad saņemts informācijas izsniegšanas pieprasījums, Pasūtītājs var prasīt samaksu, kas nepārsniedz faktiskos dokumentu pavairošanas un nosūtīšanas izdevumus.
   3. Pasūtītājs pieprasīto papildu informāciju nosūta ieinteresētajam pretendentam, kurš uzdevis jautājumu, vienlaikus ievieto šo informāciju Pasūtītāja pircēja profilā, norādot arī uzdoto jautājumu.
   4. Ja Pasūtītājs izdarījis grozījumus Iepirkuma nolikumā, tas ievieto informāciju par grozījumiem pircēja profilā, kur ir pieejami visi dokumenti, ne vēlāk kā 1 (vienu) dienu pēc tam, kad paziņojums par grozījumiem iesniegts Iepirkumu uzraudzības birojam publicēšanai.
   5. Ieinteresētajam pretendentam ir pienākums sekot līdzi informācijai, kas tiek publicēta Pasūtītāja pircēja profilā šī Iepirkuma sadaļā, kur ir brīvi un bez maksas pieejama visa informācija par Iepirkumu, t.sk. Iepirkuma nolikums, tā grozījumi un atbildes uz ieinteresēto pretendentu jautājumiem.
   6. Ieinteresētais pretendents EIS e-konkursu apakšsistēmā (turpmāk- Apakšsistēma) Iepirkuma sadaļā var reģistrēties kā Iepirkuma nolikuma saņēmējs, ja tas ir reģistrēts EIS kā piegādātājs[[1]](#footnote-1).
   7. Informācijas apmaiņa starp Pasūtītāju un pretendentu notiek elektroniski e-pastā vai Apakšsistēmā Iepirkuma sadaļā.
3. **PIEDĀVĀJUMU IESNIEGŠANAS, SAŅEMŠANAS UN ATVĒRŠANAS KĀRTĪBA**
   1. Pretendenti iesniedz piedāvājumus, izmantojot EIS e-konkursu apakšsistēmu saskaņā ar Ministru kabineta 28.02.2017. noteikumiem Nr. 108 „Publisko elektronisko iepirkumu noteikumi”.
   2. **Piedāvājuma iesniegšana: Piegādātājs piedāvājumu iesniedz līdz IUB un EIS publikācijā norādītā datuma plkst. 10:00 Apakšsistēmā. Ārpus Apakšsistēmas iesniegtie piedāvājumi tiks atzīti par neatbilstošiem Nolikuma prasībām un netiks vērtēti.**
   3. **Piedāvājumu atvēršana: IUB un EIS publikācijā norādītā datuma plkst. 14:00 Apakšsistēmā.**
   4. Piedāvājumi tiek atvērti Apakšsistēmā tūlīt pēc Iepirkuma nolikumā noteiktā piedāvājumu iesniegšanas termiņa beigām. EIS sistēmā reģistrētie dalībnieki tiešsaistes režīmā var sekot līdzi iesniegto piedāvājumu atvēršanas procesam.
   5. Ja piedāvājumu atvēršanas sanāksmes laikā Pasūtītājam rodas iepriekš neparedzamas tehniskas problēmas (piemēram, interneta darbības traucējumi, datortehnikas bojājumi u.c.), Iepirkuma komisija pieņem lēmumu pārcelt piedāvājumu atvēršanas sanāksmi uz citu laiku. Informāciju par jauno piedāvājumu atvēršanas sanāksmes laiku Pasūtītājs publicē EIS e-konkursu apakšsistēmā Iepirkuma sadaļā.
4. **PIEDĀVĀJUMU NOFORMĒŠANAS UN IESNIEGŠANAS PRASĪBAS**
   1. Pretendenta piedāvājums sastāv no dokumentiem, kuri noteikti Iepirkuma nolikuma 1.pielikumā ‘Tehniskā specifikācija” attiecīgās Iepirkuma daļas tabulā “Iesniedzamie dokumenti”, sadaļā “1.posms”.
   2. **Maksimālais Iepirkuma daļu skaits, kurās var iesniegt piedāvājumu viens pretendents, ir 1 (viena)** (šāds maksimālais Iepirkuma daļu skaits ir optimāls kvalitatīvai pasākumu programmu īstenošanai (ņemot vērā darbu apjomu un termiņus), kā arī ir noteikts, lai novērstu konkurences kavēšanu, ierobežošanu, deformēšanu vai kropļošanu, un lai novērstu viena vai divu tirgus dalībnieku dominējošā stāvokļa ļaunprātīgas izmantošanas risku un lai nodrošinātu Rīgas vasaras kultūras programmas dažādību);
   3. Piedāvājumus drīkst iesniegt tikai elektroniski EIS e-konkursu apakšsistēmā. Ārpus EIS vai pēc Iepirkuma nolikumā noteiktā piedāvājumu iesniegšanas termiņa beigām iesniegtie piedāvājumi netiek pieņemti. Piedāvājuma sagatavošana un iesniegšana nekādā veidā nevar apdraudēt EIS sistēmas darbību un nevar ierobežot piekļuvi piedāvājumā ietvertajai informācijai, pretēji piedāvājums netiks izskatīts.
   4. Pretendents piedāvājuma dokumentus sagatavo elektroniski atbilstoši Latvijas Republikas normatīvo aktu prasībām, ar Microsoft Office 2010 (vai vēlākas programmatūras versijas) rīkiem lasāmā formātā, ar dokumentu saturu atspoguļojošiem failu nosaukumiem, izmantojot Iepirkuma nolikumā noteiktās dokumentu formas. Atsauksmes u.c. dokumentus, kas nav jāaizpilda atbilstoši EIS e-konkursu apakšsistēmas Iepirkuma sadaļā pievienotajām dokumentu formām, pretendents iesniedz .pdf vai .edoc formātā. Pretendents ir atbildīgs par iesniegto dokumentu .pdf vai .edoc formātā atbilstību Iepirkuma nolikuma prasībām.
   5. Pretendents pirms piedāvājumu iesniegšanas termiņa beigām var grozīt vai atsaukt iesniegto piedāvājumu. Grozījumi vai atsaukums ir iesniedzami tikai elektroniski, izmantojot EIS e-konkursu apakšsistēmu.
   6. Iesniedzot piedāvājumu, pretendents to paraksta ar drošu elektronisko parakstu un laika zīmogu vai ar EIS sistēmas piedāvāto elektronisko parakstu. Piedāvājumu (tā sastāvdaļas, ja tās paraksta atsevišķi) paraksta pretendenta pārstāvis ar pārstāvības (paraksta) tiesībām vai pretendenta pilnvarota persona, pievienojot attiecīgu paraksta tiesīgās personas izdotu pilnvaru vai Latvijas Republikas normatīvajos aktos noteiktā kārtībā apliecinātu pilnvarojuma kopiju.
   7. Ja piedāvājumu iesniedz piegādātāju apvienība, pieteikumā jānorāda persona, kura pārstāv pretendentu (apvienību) Iepirkumā, kā arī katras personas atbildības apjoms. Ja nav norādīta persona, kura pārstāv pretendentu (apvienību) Iepirkumā, tad visi pretendenta (apvienības) biedri paraksta piedāvājumā iekļautos dokumentus.
   8. Piedāvājums jāiesniedz latviešu valodā, papildus pievienotos dokumentus var iesniegt citā valodā ar pievienotu pretendenta apliecinātu tulkojumu latviešu valodā.
   9. Pretendents, parakstot pieteikumu, apliecina visu iesniegto dokumentu, atvasinājumu un tulkojumu pareizību. Ja Iepirkuma komisijai rodas šaubas par iesniegtā dokumenta autentiskumu, tā pieprasa, lai pretendents uzrāda dokumenta oriģinālu vai iesniedz dokumentu, atvasinājumu un tulkojumu pareizības apliecinājumu papīra formātā.
   10. Iesniedzot piedāvājumu, pretendents pilnībā piekrīt visiem Iepirkuma nolikumā (t.sk. tā pielikumos un formās, kuras ir ievietotas Pasūtītāja pircēja profilā Iepirkuma sadaļā) ietvertajiem nosacījumiem.
   11. Pretendents attiecīgajā Iepirkuma daļā var iesniegt tikai vienu piedāvājumu. Piedāvājumu variantu iesniegšana nav pieļaujama un ir par pamatu pretendenta piedāvājuma noraidīšanai.
   12. Piedāvājuma iesniegšana ir pretendenta brīvas gribas izpausme, tāpēc neatkarīgi no Iepirkuma rezultātiem, Pasūtītājs neuzņemas atbildību par pretendenta izdevumiem, kas saistīti ar piedāvājuma sagatavošanu un iesniegšanu.
5. **PRETENDENTA KVALIFIKĀCIJAS PRASĪBAS UN IESNIEDZAMIE DOKUMENTI**
   1. Iepirkuma kvalifikācijas prasības ir obligātas visiem pretendentiem, kuri vēlas iegūt tiesības slēgt Līgumu Iepirkuma rezultātā.
   2. Pretendentu kvalifikācijas un piedāvājumu atbilstības pārbaudei un izvēlei pretendents iesniedz šādus dokumentus:

|  |  |  |
| --- | --- | --- |
| **Nr.p.k.** | **Izvirzītā prasība** | **Iesniedzamais/-ie dokuments/-i** |
|  | Normatīvajos aktos noteiktajā kārtībā ir reģistrēti:  1) pretendents, t.sk.:  a. ja piedāvājumu iesniedz personālsabiedrība, personālsabiedrība un visi personālsabiedrības biedri,  b. ja piedāvājumu iesniedz piegādātāju apvienība, visi piegādātāju apvienības dalībnieki,  2) ja attiecināms, Līguma izpildē iesaistītie apakšuzņēmēji, kuru sniedzamo pakalpojumu vērtība ir vismaz 10 000 euro (bez PVN) no Līguma vērtības,  3) ja attiecināms, personas, uz kuru spējām pretendents balstās. | Pretendents iesniedz pieteikumu atbilstoši Nolikuma 2. pielikuma prasībām.  Latvijas Republikas Uzņēmumu reģistra vestajā reģistrā reģistrētam pretendentam dokuments par pretendenta reģistrāciju nav jāiesniedz.  Ārvalstīs reģistrēts pretendents kopā ar piedāvājumu iesniedz pierādījumus, ka uz piedāvājuma iesniegšanas brīdi pretendents ir reģistrēts, licencēts vai sertificēts atbilstoši tā reģistrācijas (izcelsmes) valsts normatīvo aktu prasībām, ko apliecina attiecīgās valsts reģistrācijas faktu apliecinošs dokuments. Ja attiecīgās valsts normatīvais regulējums neparedz reģistrācijas dokumenta izdošanu, tad pretendents pieteikumā norāda attiecīgās valsts kompetento iestādi, kas var apliecināt reģistrācijas faktu. |
|  | Pretendentam iepriekšējo gadu laikā ir pieredze Iepirkuma priekšmetam līdzvērtīgu pakalpojumu sniegšanā (Profesionālā pieredze. Pretendenta iepriekš īstenotajiem projektiem jābūt līdzvērtīgā jomā un mērogā, kas atbilst tai Iepirkuma daļai (-ām), uz kurām tas piesakās). | Pretendenta iepriekš īstenotajiem projektiem jābūt līdzvērtīgā jomā un mērogā, kas atbilst tai Iepirkuma daļai (-ām), uz kurām tas piesakās. Lai pārliecinātos par Pretendenta iepriekšējo gadu profesionālo pieredzi, tam jāiesniedz:   * + - 1. Iepriekšējās pieredzes apraksts **(brīvā formā)**, kas aptver 3 pasākumus, kas īstenoti pēdējo 3 (trīs) kalendāro gadu laikā (2021., 2022., 2023. un 2024. gadā līdz piedāvājuma iesniegšanas brīdim) publiskajā ārtelpā,, kā arī pievienojot vizuālos materiālus par 2-3 pasākumiem.       2. Pretendenta pieredzes apliecinājums, aizpildot Iepirkuma nolikuma  2. pielikuma “Pieteikums” tabulu “PRETENDENTA PIEREDZES APLIECINĀJUMS”:          1. Piesakoties uz Iepirkuma 1.-6. daļu- Pretendents iepriekšējo 3 (trīs) kalendāro gadu laikā (2021., 2022., 2023. un 2024. gadā līdz piedāvājuma iesniegšanas brīdim) ir organizējis 3 (trīs) kultūras pasākumus ar norisi publiskajā ārtelpā.          2. Piesakoties uz 3.- 4. daļu - Pretendentam iepriekšējo 3 (trīs) kalendāro gadu laikā (2021., 2022., 2023. un 2024. gadā līdz piedāvājuma iesniegšanas brīdim) ir līdzvērtīga pieredze koncertu rīkošanā publiskajā ārtelpā.   7.2.2.2.3. Piesakoties uz Iepirkuma 1.- 6. daļu - Pretendenta darba grupas dalībnieku pieredze pēdējo 3 (trīs) kalendāro gadu laikā (2021., 2022., 2023. un 2024. gadā līdz piedāvājuma iesniegšanas brīdim) ir līdzvērtīgā jomā un mērogā Iepirkuma priekšmetam, kas atbilst tai Iepirkuma daļai, uz kuru Pretendents ir pieteicies).  Šai informācijai jāparādās 7.2.2.4. punkta norādītajā CV.  7.2.2.3. Piesakoties uz Iepirkuma 1.- 6. daļu Pretendenta darba grupas dalībnieku, kuri tiks iesaistīti pakalpojumu izpildē, saraksts, aizpildot Iepirkuma nolikuma 2. pielikuma “Pieteikums” tabulu “PRETENDENTA darba grupas DALĪBNIEKI, KAS TIKS IESAISTĪTI PAKALPOJUMU IZPILDĒ”;  7.2.2.4. Piesakoties uz Iepirkuma 1.- 6. daļu Pretendenta 2. pielikuma “Pieteikums” tabulā (skat. 7.2.2.2.3 punktu) norādīto darba grupas CV.  7.2.2.5. Piesakoties uz Iepirkuma 1.- 4. daļu, jāiesniedz vismaz 3 profesionālu kolektīvu vai mākslinieku parakstīti apliecinājumi ar piekrišanu uzstāties attiecīgās Iepirkuma daļas pasākumā, ja Iepirkuma rezultātā Pretendentam tiks piešķirtas līguma slēgšanas tiesības (saskaņā ar Iepirkuma 1.pielikuma “Tehniskā specifikācija” tabulā “Iesniedzamie dokumenti” (attiecīgajā Iepirkuma daļā) 1.posma 4. punktā noteikto).  7.2.2.6. Piesakoties uz Iepirkuma 5.- 6. daļu, jāiesniedz vismaz 2 profesionālu kolektīvu vai mākslinieku parakstīti apliecinājumi ar piekrišanu uzstāties attiecīgās Iepirkuma daļas pasākumā, ja Iepirkuma rezultātā Pretendentam tiks piešķirtas līguma slēgšanas tiesības (saskaņā ar Iepirkuma 1.pielikuma “Tehniskā specifikācija” tabulā “Iesniedzamie dokumenti” (attiecīgajā Iepirkuma daļā) 1.posma 4. punktā noteikto). |
|  | Pretendents var balstīties uz citu personu iespējām, ja tas ir nepieciešams Līguma izpildē, neatkarīgi no savstarpējo attiecību tiesiskā rakstura. | Pretendents sniedz informāciju atbilstoši Iepirkuma nolikuma 2. pielikuma 8. punktam.  Ja piedāvājumu iesniedz fizisko un/vai juridisko personu apvienība jebkurā to kombinācijā, piedāvājumam jāpievieno visu piegādātāju apvienības dalībnieku savstarpēji noslēgta vienošanās (piemēram, sabiedrības līgums un/vai vienošanās, vai cits dokuments) vai tās apliecināta kopija par sadarbību Līguma izpildē.  Pretendents pierāda Pasūtītājam, ka viņa rīcībā būs nepieciešamie resursi, iesniedzot vienošanos vai tās apliecinātu kopiju par sadarbību Līguma izpildē, kurā norādīts:   1. persona, kura ir pilnvarota pārstāvēt personu apvienību Iepirkumā; 2. katras personas kompetences apjoms un veicamo darbu uzskaitījums Līguma izpildē, nodrošinot pierādījumus par nepieciešamo resursu pieejamību; 3. apliecinājums, ka pretendents un persona, uz kuras iespējām tas balstās, būs solidāri atbildīgi par Līguma izpildi. 4. Ja pretendents Līguma izpildē plāno piesaistīt apakšuzņēmējus, kura sniedzamo pakalpojumu vērtība ir vismaz 10 000 euro (bez PVN) no Līguma vērtības, piedāvājumam jāpievieno rakstiski apakšuzņēmēju apliecinājumi par apakšuzņēmēju piedalīšanos Iepirkumā un apakšuzņēmēju gatavību veikt apakšuzņēmējiem norādītos darbus un/vai nodot pretendenta rīcībā darbu veikšanai nepieciešamos resursus gadījumā, ja ar pretendentu tiks noslēgts Līgums. |

1. **PRASĪBAS ATTIECĪBĀ UZ TEHNISKĀ UN FINANŠU PIEDĀVĀJUMA SAGATAVOŠANU**
   1. Parakstot pieteikumu, pretendents apliecina, ka piekrīt nodrošināt Pasūtījumu atbilstoši Iepirkuma nolikuma 1.pielikumā tehniskajā specifikācijā noteiktajām prasībām. Tehniskajā specifikācijā izvirzītās prasības ir Pasūtītāja noteiktais minimālais prasību līmenis.
   2. **Tehnisko piedāvājumu** sagatavo saskaņā ar Nolikuma 1. pielikuma “Tehniskā specifikācija” prasībām attiecīgajai Iepirkuma daļai/daļām.
   3. Tehniskā specifikācija ir saistoša pretendentam Līguma darbības laikā.
   4. **Pretendents iesniedz finanšu piedāvājumu - detalizētu izmaksu tāmi tabulas veidā (**saskaņā ar Iepirkuma nolikuma 3.pielikuma “Finanšu piedāvājums” formu, norādot detalizētu izmaksu pozīciju atšifrējumu katrai Iepirkuma daļai, kurai pretendents iesniedz piedāvājumu. Norādot cenas, tajās jāiekļauj visi nodokļi un nodevas, un citas izmaksas, kas saistītas ar pakalpojuma izpildi
   5. Finanšu piedāvājumā cenas un piedāvājuma kopējo cenu jānorāda *euro* (ar precizitāti ne vairāk kā 2 (divas) zīmes aiz komata) bez PVN, atsevišķi norādot PVN piedāvājuma kopējai cenai un piedāvājuma kopējo cenu ar PVN.
2. **PRETENDENTU IZSLĒGŠANAS NOTEIKUMI UN UZTICAMĪBAS NODROŠINĀŠANAI IESNIEGTO PIERĀDĪJUMU VĒRTĒŠANA**
   1. Pasūtītājs izslēdz pretendentu no dalības Iepirkumā jebkurā no šādiem gadījumiem:
      1. ir pasludināts pretendenta maksātnespējas process, apturēta kandidāta vai pretendenta saimnieciskā darbība, kandidāts vai pretendents tiek likvidēts;
      2. pretendentam piedāvājuma iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, Latvijā saskaņā ar likumu “Par nodokļiem un nodevām” vai valstī, kurā tas reģistrēts vai kurā atrodas tā pastāvīgā dzīvesvieta, saskaņā ar attiecīgās ārvalsts normatīvajiem aktiem ir neizpildītas saistības nodokļu (tai skaitā valsts sociālās apdrošināšanas) jomā.
   2. Pasūtītājs pārbaudi par pretendentu izslēgšanas gadījumu esamību (Nolikuma 9.1.1. un 9.1.2.punktu) veic attiecībā uz katru pretendentu, kuram atbilstoši Iepirkuma dokumentos noteiktajām prasībām un izraudzītajam piedāvājuma izvēles kritērijam būtu piešķiramas līguma slēgšanas tiesības, kā arī Publisko iepirkumu likuma **42. panta trešajā daļā 3. punktā** minētajām personām.
   3. Ja Pasūtītājs konstatē, ka apakšuzņēmējs, kura sniedzamo pakalpojumu vērtība ir vismaz 10 000 euro (bez PVN) procenti no kopējās publiska pakalpojuma līguma vērtības, vai persona, uz kuras iespējām pretendents balstās, lai apliecinātu, ka tā kvalifikācija atbilst Iepirkuma dokumentos noteiktajām prasībām, atbilst Nolikuma 9.punktā minētajam izslēgšanas gadījumam, tas pieprasa, lai pretendents nomaina attiecīgo personu. Ja pretendents 10 darbdienu laikā pēc pieprasījuma izsniegšanas vai nosūtīšanas dienas neiesniedz dokumentus par jaunu Iepirkuma dokumentos noteiktajām prasībām atbilstošu apakšuzņēmēju vai personu, uz kuras iespējām pretendents balstās, lai apliecinātu, ka tā kvalifikācija atbilst Iepirkuma dokumentos noteiktajām prasībām, Pasūtītājs izslēdz pretendentu no dalības Iepirkumā.
   4. Iepirkuma nolikuma 9.1. punkta atbilstību Pasūtītājs pārbaudīs, saskaņā ar Publisko iepirkumu likuma 42. un 43.pantā noteikto kārtībā.
   5. Uz pretendentu nedrīkst attiekties Starptautisko un Latvijas Republikas nacionālo sankciju likuma 11.1 panta pirmajā un otrajā daļā noteiktie izslēgšanas nosacījumi.
3. **PRETENDENTU ATLASE, PIEDĀVĀJUMU ATBILSTĪBAS PĀRBAUDE UN IZVĒLE** 
   1. Iepirkuma komisija veic piedāvājumu noformējuma pārbaudi, pretendentu un piedāvājumu atbilstības pārbaudi un izvēli slēgtā sēdē, ievērojot PIL un Iepirkuma nolikumā izvirzītās prasības.
   2. **Piedāvājuma noformējuma pārbaude:** Iepirkuma komisija pārbauda, vai piedāvājums sagatavots un noformēts atbilstoši Iepirkuma nolikuma 6. sadaļā norādītajām noformēšanas prasībām. Ja Iepirkuma komisija konstatē piedāvājuma noformējuma neatbilstību, Iepirkuma komisija vērtē tā būtiskumu un ietekmi uz iespēju izvērtēt piedāvājumu pēc būtības. Piedāvājuma noformējuma neatbilstība Iepirkuma nolikuma prasībām var būt par pamatu piedāvājuma noraidīšanai, ja neatbilstība ir būtiska.
   3. **Pretendentu un piedāvājumu atbilstības pārbaude:** Iepirkuma komisija pārbauda un izvērtē pretendenta un tā iesniegtā piedāvājuma atbilstību Iepirkuma nolikumā izvirzītajām prasībām.Ja Iepirkuma komisija konstatē, ka pretendenta piedāvājumā ietvertā vai pretendenta iesniegtā informācija vai dokuments ir neskaidrs vai nepilnīgs, Iepirkuma komisija pieprasa, lai pretendents, vai kompetenta institūcija izskaidro vai papildina minēto informāciju vai dokumentu, vai iesniedz trūkstošo dokumentu un nosaka termiņu nepieciešamās informācijas vai dokumenta iesniegšanai.Ja Iepirkuma komisija ir pieprasījusi izskaidrot vai papildināt piedāvājumā ietverto vai iesniegto informāciju vai dokumentu, bet pretendents to nav izdarījis atbilstoši Iepirkuma komisijas noteiktajām prasībām, Iepirkuma komisija piedāvājumu vērtē pēc tās rīcībā esošās informācijas. Pretendenta vai tā piedāvājuma neatbilstība kādai no Iepirkuma nolikumā izvirzītajām prasībām vai pieprasītas informācijas vai dokumenta neiesniegšana var būt par pamatu piedāvājuma noraidīšanai.
   4. Piedāvājumu vērtēšanas laikā Iepirkuma komisija pārbauda, vai piedāvājumā nav aritmētisku kļūdu. Ja Iepirkuma komisija konstatē šādas kļūdas, tā šīs kļūdas izlabo. Par kļūdu labojumu un laboto piedāvājuma summu Iepirkuma komisija paziņo pretendentam, kura pieļautās kļūdas labotas. Vērtējot finanšu piedāvājumu, Iepirkuma komisija ņem vērā labojumus. Gadījumā, ja Iepirkuma komisija konstatē pretrunas starp skaitliskās vērtības apzīmējumiem ciparos un vārdos, tā vadās no skaitliskās vērtības apzīmējuma vārdos.
   5. Attiecībā uz katru pretendentu, kuram būtu piešķiramas līguma slēgšanas tiesības, pirms tiek pieņemts lēmums par līguma slēgšanas tiesību piešķiršanu, Iepirkuma komisija izvērtē, vai piedāvājums nav nepamatoti lēts. Ja piedāvājums ir nepamatoti lēts, Iepirkuma komisija pirms šā piedāvājuma iespējamās noraidīšanas rakstveidā pieprasa pretendentam detalizētu paskaidrojumu par būtiskajiem piedāvājuma nosacījumiem. Iepirkuma komisija, konsultējoties ar pretendentu, izvērtē visus detalizētajā paskaidrojumā minētos faktorus un pieņem lēmumu, vai piedāvājums ir noraidāms.
   6. **Piedāvājumu izvēle:** Iepirkuma komisija no visiem kvalifikācijas un tehniskajām prasībām atbilstošiem piedāvājumiem izvēlas saimnieciski visizdevīgāko piedāvājumu saskaņā ar šādiem kritērijiem:

**Iepirkuma 1.un 2. daļā - Apkaimju svētki:**

|  |  |  |
| --- | --- | --- |
| **Kritērijs** | **Maksimālais punktu skaits** | **Punktu piešķiršana:** |
| **1. Pasākuma programmas radošā kvalitāte (K):**   * 1.kritērija aspekts “Pasākuma programmas saturs ir skaidrs, konceptuāli pamatots un ilustrē Rīgas vasaras kultūras programmas vērtības un mērķus”; * 2.kritērija aspekts “Pasākuma programmas saturā ir ietveri pasākumi, kas veicina pilsētas iedzīvotāju saliedētību, iesaisti un sadarbību”; * 3.kritērija aspekts “Pasākuma programma sevī iekļauj radošus un laikmetīgus risinājumus”; * 4.kritērija aspekts “Pasākuma programmas izstrādē ir ņemtas vērā apkaimju identitātes un iedzīvotāju profils un apkaimēs esošie uzņēmumi”. * 5.kritērija aspekts “Pasākuma programma ir daudzveidīga un efektīvi sabalansē dažādus kultūras formātus”; * 6. kritērija aspekts “Pasākuma programmas saturs ietur līdzsvaru starp izglītojošiem un izklaides pasākumiem”. | 40 | Punktu gradācija:  **40** **punkti:** visi 6 kritērija aspekti ir pilnībā pārliecinoši izpildīti un ņemti vērā;  **30** **punkti:** 1 kritērija aspekts nav pārliecinoši izpildīts vai nav ņemts vērā;  **20** **punkti:** 2 kritērija aspekti nav pārliecinoši izpildīti vai nav ņemti vērā;  **10 punkti:** 3 kritērija aspekti nav pārliecinoši izpildīti vai nav ņemti vērā;  **5 punkti:** 4 kritērija aspekti ir vāji izpildīti vai nav ņemti vērā;  **0** **punkti:** 5 vai vairāk kritērija aspekti nav izpildīti vai ņemti vērā. |
| **2. Pasākuma programmas realizācijas plāns (P):**   * 1.kritērija aspekts “Pasākuma programmas ideja un realizācijas plāns rada pārliecību par Pretendenta spēju savlaicīgi un kvalitatīvi veikt visus ar pasākuma programmas īstenošanu nepieciešamos pasākumus”. * 2.kritērija aspekts “Piesaistīto ekspertu un darba grupas pieredze un kvalifikācija pārliecinoši pauž spēju kvalitatīvi veikt visus ar svētku īstenošanu nepieciešamos pasākumus”. * 3.kritērija aspekts “Pasākuma programmas ideja rada pārliecību par interesi un proaktīvu ieceri sadarbībai ar apkaimi pārstāvošajām biedrībām un apkaimes kultūras iestādēm un uzņēmējiem”. * 4.kritērija aspekts “Finanšu piedāvājums tāmē ir pamatots un pasākuma realizācija paredzētajā budžetā ir reāla”. | 40 | Punktu gradācija:  **40** **punkti:** visi 4 kritērija aspekti ir pilnībā pārliecinoši izpildīti un ņemti vērā;  **30 punkti:** 1 kritērija aspekts nav pārliecinoši izpildīts vai nav ņemts vērā;  **20 punkti:** 2 kritērija aspekti nav pārliecinoši izpildīti vai nav ņemti vērā;  **0 punkti:** 3 vai vairāk kritērija aspekti nav izpildīti vai ņemti vērā |
| **3. Cena (C)** | 20 | Maksimālais punktu skaits (20) tiek piešķirts pretendentam, kurš piedāvājis zemāko cenu attiecīgajā Iepirkuma daļā. Attiecīgi pārējiem pretendentiem punkti tiek piešķirti, ievērojot proporcionalitātes principu, punktu skaitu aprēķinot pēc formulas:  C = Czem/Cver x 20, kur:  C – pretendenta iegūtais punktu skaits ar precizitāti līdz 2 (diviem) cipariem aiz komata, pieņemot vispārīgi pieņemtos matemātikas noapaļošanas principus;  Czem – zemākā piedāvātā cena;  Cver – vērtējamā piedāvātā cena;  20 – maksimālais punktu skaits šajā kritērijā |
| **KOPĀ (K+P+C):** | **100** |  |

**Iepirkuma 3. un 4. daļā – Muzikālo parku programmas:**

|  |  |  |
| --- | --- | --- |
| **Kritērijs** | **Maksimālais punktu skaits** | **Punktu piešķiršana:** |
| **Programmas radošā kvalitāte (K):**   * 1.kritērija aspekts “Programmas saturs ir skaidrs un konceptuāli pamatots”; * 2.kritērija aspekts “Programma ir vērtējama kā radoša un aktuāla”; * 3.kritērija aspekts “Programmas realizācijai piesaistīti dažādu žanru un paaudžu mākslinieki”; * 4.kritērija aspekts “Norises vietas noformējuma dizainā ņemta vērā norises vietas tēls un tā vēsture”; * 5.kritērija aspekts “Programma ir daudzveidīga un saistoša kā pilsētas iedzīvotājiem, tā viesiem”; | 40 | Punktu gradācija:  **40** **punkti:** visi 5 kritērija aspekti ir pilnībā pārliecinoši izpildīti un ņemti vērā;  **30** **punkti:** 1 kritērija aspekts nav pārliecinoši izpildīts vai nav ņemts vērā;  **20** **punkti:** 2 kritērija aspekti nav pārliecinoši izpildīti vai nav ņemti vērā;  **10 punkti:** 3 kritērija aspekti nav pārliecinoši izpildīti vai nav ņemti vērā;  **5 punkti:** 4 kritērija aspekti ir vāji izpildīti vai nav ņemti vērā;  **0** **punkti:** 5 kritērija aspekti nav izpildīti vai ņemti vērā. |
| **2. Programmas realizācija (P):**   * 1.kritērija aspekts “Programmas ideja rada pārliecību par Pretendenta spēju savlaicīgi un kvalitatīvi veikt visus ar programmu īstenošanu nepieciešamos pasākumus”. * 2.kritērija aspekts “Piesaistīto ekspertu un darba grupas pieredze un kvalifikācija pārliecinoši pauž spēju kvalitatīvi veikt visus ar programmas īstenošanu nepieciešamos pasākumus”. * 3.kritērija aspekts “Programmas ideja un darba grupa skaidri ilustrē Pretendenta izpratni par pasākuma tehniskajiem izaicinājumiem un gatavību un prasmes tos risināt”. * 4.kritērija aspekts “Finanšu piedāvājums tāmē ir pamatots un pasākuma realizācija paredzētajā budžetā ir reāla”. | 40 | Punktu gradācija:  **40** **punkti:** visi 4 kritērija aspekti ir pilnībā pārliecinoši izpildīti un ņemti vērā;  **30 punkti:** 1 kritērija aspekts nav pārliecinoši izpildīts vai nav ņemts vērā;  **20 punkti:** 2 kritērija aspekti nav pārliecinoši izpildīti vai nav ņemti vērā;  **0 punkti:** 3 vai vairāk kritērija aspekti nav izpildīti vai ņemti vērā. |
| **3. Cena (C)** | 20 | Maksimālais punktu skaits (20) tiek piešķirts pretendentam, kurš piedāvājis zemāko cenu attiecīgajā Iepirkuma daļā. Attiecīgi pārējiem pretendentiem punkti tiek piešķirti, ievērojot proporcionalitātes principu, punktu skaitu aprēķinot pēc formulas:  C = Czem/Cver x 20, kur:  C – pretendenta iegūtais punktu skaits ar precizitāti līdz 2 (diviem) cipariem aiz komata, pieņemot vispārīgi pieņemtos matemātikas noapaļošanas principus;  Czem – zemākā piedāvātā cena;  Cver – vērtējamā piedāvātā cena;  20 – maksimālais punktu skaits šajā kritērijā |
| **KOPĀ (K+P+C):** | **100** |  |

**Iepirkuma 5. un 6. daļā – Senās uguns nakts pasākumi:**

|  |  |  |
| --- | --- | --- |
| **Kritērijs** | **Maksimālais punktu skaits** | **Punktu piešķiršana:** |
| **Pasākuma programmas radošā kvalitāte (K):**   * 1.kritērija aspekts “Pasākuma programmas saturs ir skaidrs, konceptuāli un tematiski pamatots”; * 2. kritērija aspekts “Programma ir mākslinieciski augstvērtīga un saistoša dažādām mērķauditorijām”. * 3.kritērija aspekts “Pasākuma programmas saturā ir ietvertas tematikai atbilstošas aktivitātes”; * 4. kritērija aspekts “Pasākuma programmas izstrādē ir ņemta vērā konkrētās pasākuma norises vietas specifika”; * 5. kritērija aspekts “Programmas saturā ir ietverti pasākumi, kas veicina pilsētas iedzīvotāju saliedētību, iesaisti un sadarbību”. | 40 | Punktu gradācija:  **40** **punkti:** visi 5 kritērija aspekti ir pilnībā pārliecinoši izpildīti un ņemti vērā;  **30** **punkti:** 1 kritērija aspekts nav pārliecinoši izpildīts vai nav ņemts vērā;  **20** **punkti:** 2 kritērija aspekti nav pārliecinoši izpildīti vai nav ņemti vērā;  **10 punkti:** 3 kritērija aspekti nav pārliecinoši izpildīti vai nav ņemti vērā;  **5 punkti:** 4 kritērija aspekti ir vāji izpildīti vai nav ņemti vērā;  **0** **punkti:** 5 kritērija aspekti nav izpildīti vai ņemti vērā. |
| **2. Pasākuma programmas tehniskā īstenošana (P):**   * 1.kritērija aspekts “Piedāvātās pasākuma programmas ideja un tās risinājums rada pārliecību par Pretendenta spēju savlaicīgi un kvalitatīvi veikt visus ar programmas īstenošanu nepieciešamos pasākumus”. * 2.kritērija aspekts “Piesaistīto darba grupas dalībnieku pieredze vai kvalifikācija pārliecinoši pauž spēju kvalitatīvi veikt visus ar programmas īstenošanu nepieciešamos pasākumus”. * 3.kritērija aspekts “Programmas ideja un darba grupa skaidri ilustrē pretendenta izpratni par pasākuma tehniskajiem izaicinājumiem un gatavību un prasmes tos risināt”. * 4.kritērija aspekts “Finanšu piedāvājums tāmē ir pamatots un pasākuma realizācija paredzētajā budžetā ir reāla”. | 40 | Punktu gradācija:  **40** **punkti:** visi 4 kritēriju aspekti ir pilnībā pārliecinoši izpildīti un ņemti vērā;  **30 punkti:** 1 kritērija aspekts nav pārliecinoši izpildīts vai nav ņemts vērā;  **20 punkti:** 2 kritēriju aspekti nav pārliecinoši izpildīti vai nav ņemti vērā;  **0 punkti:** 3 vai vairāk kritēriju aspekti nav izpildīti vai ņemti vērā |
| **3. Cena (C)** | 20 | Maksimālais punktu skaits (20) tiek piešķirts pretendentam, kurš piedāvājis zemāko cenu attiecīgajā Iepirkuma daļā. Attiecīgi pārējiem pretendentiem punkti tiek piešķirti, ievērojot proporcionalitātes principu, punktu skaitu aprēķinot pēc formulas:  C = Czem/Cver x 20, kur:  C – pretendenta iegūtais punktu skaits ar precizitāti līdz 2 (diviem) cipariem aiz komata, pieņemot vispārīgi pieņemtos matemātikas noapaļošanas principus;  Czem – zemākā piedāvātā cena;  Cver – vērtējamā piedāvātā cena;  20 – maksimālais punktu skaits šajā kritērijā |
| **KOPĀ (K+P+C):** | **100** |  |

* 1. **Izslēgšanas noteikumu pārbaude un lēmuma pieņemšana:** Iepirkuma komisija izslēgšanas noteikumu pārbaudi veic pretendentam, kuram būtu piešķiramas Līguma tiesības. Izslēgšanas noteikumu pārbaudi veic arī piedāvājumā atbilstoši Iepirkuma nolikuma 9.2. punktā, kā arī Starptautisko un Latvijas Republikas nacionālo sankciju likuma 11.1 panta pirmajā daļā norādītajām personām. Iepirkuma komisija piešķir Līguma slēgšanas tiesības pretendentiem, kuru iesniegtie piedāvājumi atbilst visām Iepirkuma nolikumā noteiktajām prasībām un, kuri nav izslēdzami no dalības Iepirkumā saskaņā ar Iepirkuma nolikuma 9. punktu.
  2. **Piedāvājuma izvēle:** Iepirkuma komisija no visiem Nolikuma prasībām atbilstošiem piedāvājumiem attiecīgajā Iepirkuma daļā izvēlas piedāvājumu, kurš vērtēšanas rezultātā ieguvis visvairāk punktu Nolikuma 10.6. apakšpunktā noteiktajos vērtēšanas kritērijos, ievērojot šādu kārtību:
     1. piedāvājuma vērtējums tiek noteikts, Komisijas locekļiem individuāli vērtējot pretendentu Tehniskos piedāvājumus un Finanšu piedāvājumus;
     2. katra kritērija kopējo vērtējumu aprēķina kā vidējo aritmētisko no visu Komisijas locekļu vērtējumiem attiecīgajā kritērijā, vērtējumu nosakot ar precizitāti divas zīmes aiz komata;
     3. kopvērtējums katram piedāvājumam tiks iegūts, saskaitot visos kritērijos iegūtos punktus (K+P+C).
     4. Komisijas locekļu vērtēšanas rezultātā piešķirtie punkti tiek apkopoti un fiksēti Komisijas sēdes protokolā, norādot Komisijas locekļa piešķirtos punktus un punktu kopsummu katram piedāvājumam saskaņā ar 10.6. punkta tabulā norādīto informāciju.
  3. Ja vismaz divu piedāvājumu novērtējums ir vienāds, priekšroka dodama tā pretendenta piedāvājumam, kura pieredze pēdējo 3 (trīs) gadu laikā (2021., 2022., 2023. un 2024. gadā līdz piedāvājuma iesniegšanas brīdim pakalpojumu sniegšanā, nodrošinot publiskajā ārtelpā realizētos pasākumus, naudas izteiksmē ir bijusi lielāka (Nolikuma 2.pielikuma “PIETEIKUMS” sadaļas “PRETENDENTA PIEREDZES APLIECINĀJUMS” 1.punkta apakšpunkti).
  4. Iepirkuma komisija var pieņemt lēmumu pārtraukt Iepirkumu attiecīgajā daļā bez rezultāta šādos gadījumos:
     1. ja nav saņemts neviens piedāvājums;
     2. nav saņemts neviens Iepirkuma nolikuma prasībām atbilstošs piedāvājums;
     3. ja tam ir cits objektīvs pamatojums.

1. **LĪGUMA NOSLĒGŠANA**
   1. Pasūtītājs PIL 37. pantā noteiktajā kārtībā informē visus pretendentus par Iepirkuma rezultātā pieņemto lēmumu.
   2. Pretendentam, kuram piešķirtas Līguma slēgšanas tiesības, Līgums jāparaksta Pasūtītāja norādītajā termiņā, ja Puses nav vienojušās citādāk. Ja norādītajā termiņā izraudzītais pretendents neparaksta Līgumu, tas tiek uzskatīts par atteikumu no Līguma slēgšanas tiesībām.
   3. Līgums tiek slēgts PIL 60. panta noteiktajā kārtībā un saskaņā ar Iepirkuma nolikuma 4. pielikumā pievienoto Līguma projektu.
2. **LĪGUMA GROZĪJUMI**
   1. Pasūtītājs Iepirkuma līguma ietvaros nav saistīts ar konkrētu pasūtījuma apjomu un veic pasūtījumus atbilstoši vajadzībai (Rīgas valstspilsētas pašvaldības pilsētas svētku organizēšanas plānam) un savām finanšu iespējām.
   2. Saskaņā ar PIL 61. pantā noteikto Iepirkuma līguma grozījumi ir pieļaujami, ja tie nemaina Iepirkuma līguma vispārējo raksturu (veidu un Iepirkuma dokumentos noteikto mērķi. Jebkuri līguma grozījumi attiecas uz katru Iepirkuma daļu atsevišķi.
   3. Iepirkuma līguma grozījumi var attiekties uz pasākumu programmu un ar to saistītajiem dokumentiem, pasākumu norises vietām, laiku un termiņiem, pasākuma dalībnieku sastāvu un finanšu piedāvājuma pozīciju vienības cenu izcenojuma maiņu. Finanšu piedāvājumu pozīciju vienības izcenojuma maiņa, kas saistīta ar papildu pakalpojumu nepieciešamību, kuri sākotnēji nav bijuši iekļauti tehniskajā piedāvājumā, savstarpēji vienojoties, var tikt palielināta vai samazināta 10% robežās.
   4. Grozījumu gadījumā, kas attiecas uz Līguma 2.pielikumā “Tehniskais piedāvājums” (t.sk. saistītajos dokumentos, kas minēti šajā pielikumā) un 3.pielikumā “Finanšu piedāvājums (tāme)” Izpildītāja piedāvājuma izmaiņām (t.i., izmaiņas pasākuma programmā un ar to saistītajos dokumentos, aizvietojot vienu priekšnesumu/pakalpojumu ar citu līdzvērtīgu, aizvietojot vienu mākslinieku ar citu līdzvērtīgu; pakalpojumu/pasākumu/priekšnesumu norises vietu, datumu un norises laika maiņa; tāmē norādīto izmaksu pārdale un/vai tāmes papildināšana ar jaunām izmaksu pozīcijām un/vai izmaksu pozīciju svītrošana un tml. izmaiņu veikšana), ja šo izmaiņu rezultātā netiek mainīta Līguma 2.1. punktā norādītā kopējā summa, vienošanās par grozījumiem netiek slēgta, jo vienošanās par grozījumiem funkciju pilda Izpildītāja parakstītā un Pasūtītajam adresētā vēstule par nepieciešamajām izmaiņām un Pasūtītāja saskaņojums (vēstule), kas kļūst par Līguma neatņemamu sastāvdaļu.
   5. Ja tiks pieņemti valsts vai Rīgas valstspilsētas pašvaldības lēmumi, vai tiks papildināts vai grozīts Rīgas valstspilsētas pašvaldības pilsētas svētku organizēšanas plāns, kura rezultātā Pasūtītājam būs nepieciešams papildu pakalpojums, kurš sākotnēji nav bijis iekļauts tehniskajā specifikācijā, tad būtiski Līguma grozījumi var būt saistīti ar izmaiņām līgumcenā un papildus pakalpojumiem, bet līgumcenas pieaugums, ko noteic kā visu secīgi veikto grozījumu naudas vērtības summu, nevar pārsniegt 50 (piecdesmit) procentus no sākotnējās iepirkuma Līguma līgumcenas kā arī nedrīkst pārsniegt noteikto iepirkumu līgumcenu robežvērtību. Par iespējamām izmaiņām Pasūtītājs informē Izpildītāju ne vēlāk kā 5 (piecas) darba dienas pirms attiecīgā pakalpojuma darbu uzsākšanas.
   6. Citi Līguma grozījumi var tikt veikti PIL 61. pantā noteiktajā kārtībā.
   7. Līguma apmaksa tiks veikta trīs daļās – pirmais maksājums, ko veido avansa daļa 20 % apmērā no kopējās līguma summas, tiek pārskaitīta izpildītājam 14 (četrpadsmit) dienu laikā pēc Līguma parakstīšanas un elektroniskā rēķina saņemšanas; otrs maksājums 40 % apmērā no kopējās līguma summas tiek pārskaitīts 14 (četrpadsmit) dienu laikā pēc pakalpojuma daļas pieņemšanas - nodošanas akta savstarpējas parakstīšanas un elektroniskā rēķina saņemšanas; trešais maksājums 40 % apmērā no kopējās līguma summas tiek pārskaitīts 14 (četrpadsmit) dienu laikā pēc pilnas pakalpojuma sniegšanas pieņemšanas - nodošanas akta savstarpējas parakstīšanas un elektroniskā rēķina saņemšanas, ieskaitot to izpildītāja norādītajā kontā.
   8. Ja piegādātājs nav izpildījis Līgumu pilnībā vai daļēji, Pasūtītājs nepieņem izpildi vai Līgumam neatbilstošu izpildes daļu.
3. **PIELIKUMI**

Iepirkuma nolikumam ir pievienoti 3 (trīs) pielikumi, kas ir tā neatņemamas sastāvdaļas:

* 1. 1. pielikums „Tehniskā specifikācija” uz 13 lpp.;
  2. 2. pielikums „Pretendenta pieteikums” forma uz 4 lpp.;
  3. 3.pielikums „Finanšu piedāvājums” forma uz 2 lpp.;
  4. 4. pielikums „Līguma projekts” un tā pielikumi uz 11 lpp.

|  |  |
| --- | --- |
| Iepirkuma komisijas priekšsēdētāja | Ilze Krūmiņa |
|  |  |

1. Informācija par to, kā ieinteresētais pretendents var reģistrēties par Iepirkuma nolikuma saņēmēju, pieejama: <https://www.eis.gov.lv/EIS/Publications/PublicationView.aspx?PublicationId=883> [↑](#footnote-ref-1)